<classify> RAIS Dk. John Magufuli amemtakaMkuu wa Mkoa wa Dar es Salaam, Paul Makonda kwenda nchini Misri, kwa ajili yakuongeza hamasa katika kikosi cha timu ya Taifa Taifa Stars, inayoshirikifainali za mataifa ya Afrika AFCON. Mkuu huyo wa nchi alitoa kaulihiyo jana Kigamboni jijini Dar es Salaam,wakati akizindua mitambo ya gesi ya Kampuni ya Taifa Gas Ltd. Agizo hilo la Rais Magufuli lilitokanana hatua ya Makonda kumwomba kiongozi huyo wa nchi atoe neno kuhusu timu hiyobaada ya kufungwa mabao 2-0 na Senegal katika mchezo wa kwanza wa fainali hizouliochezwa Jumapili iliyopita. Makonda umesema unataka kwendaMisri, nakutuma nenda hata leo na kawaambie wachezaji wasikate tamaa kushindakwao ndiyo ushindi wa Tanzania. Na hata wakishindwa piatunashindwa wote, kufungwa magoli mawili kusiwakatishe tamaa kwa sababu nimwanzo sio mbaya. Kwanza wamefungwa tugolituwili tu na timu kubwa kama ile yenye wachezaji wengi Ulaya, nina imaniwatafanya vizuri tuendelee kuwaombea na kuwashingilia,alisema Rais Magufuli. Aidha, aliwatia moyo wachezajiwa Taifa Stars kwa kuwataka waendelee kupambana, licha ya kuanza vibaya. Mwanzo sio mbaya kwakufungwa na timu inayoongoza Afrika tena kwa kufungwa 2-0 na Senegal ambayowachezaji wao wote wakiwa wanacheza Ulaya, alisema. Alisema huu ni muda wawachezaji wa kikosi hicho kupewa moyo ili waendelee kupambana na kufanya vizurikatika fainali hizo. Wachezaji wapewe moyo kwasababu wakifungwa tunafungwa Tanzania na wakishinda basi inashinda Tanzania,kwenye uwanja wa mpira kuna kushinda na kushindwa sisi tutaendeleakuwaombea,alisema Rais Magufuli. Taifa Stars kwa sasa inajiandaana mchezo wa pili dhidi ya Kenya utakaochezwa kesho. Katika hatua nyingine,Spika wa Bunge, Job Ndugai amesema baadhiya viongozi wa serikali wamemdanganya hadharani Rais Magufuli, kuwa wabungewaliokwenda Misri kuishangilia Taifa Stars waliwadhihaki wachezaji. Kauli hiyoya Spika aliitoa jana jioni, baada ya Mbunge wa Kigoma Mjini ACT-Wazalendo,Zito Kabwe kuomba muongozo kwa kutumia kanuni ya 68 7, kuhusu jambo lililotokeamapema bungeni. Zittoalilazimika kuomba muongozo huo, baada ya Spika Ndugai kutoa ufafanuzi kwambahakuna mbunge yeyote aliyewadhihaki wachezaji wa Taifa Stars baada ya mchezowake na Senegal. MheshimiwaSpika, kwa kutumia kanuni 68 7, kuhusu jambo lililotokea bungeni mapema.Umeelezea jambo ambalo limetokea nje ya bunge kuwa mmoja ya viongozi waserikali kuwabagaza wabunge waliokwenda Misri. Spika, umetoa maelezo kama sio muhimili wa serikali, naomba muongozo wakoutoe kauli ili asije akatokea yeyote kuwabagaza wabunge. Kama kawaida yako umekuwa huruhusu muhimili wa bunge kutoruhusukutomaswa, kudharauriwa, ni kipi kilichokupata utoe kauli kama ya kujitetea?.Toa kauli kama muhimili sio kama unajiteteta mbele ya kiongozi mdogo waserikali. Mara baada ya mbunge huyo kuomba muongozo huo, Spika Ndugai, alijibu kwa kuwaomba wabunge kutolikuza jambo hilo. Naomba tusilikuze jambo hili kabisa. Kama wabunge tungekuwa na mawazo kama wachezaji wana makosa, isingewezekana wabunge wengine 30 kwenda Misri. Ni bahati mbaya sana, kwamba tuna viongozi wa serikali, wanadiriki kumdanganya Rais hadharani. Aliongeza: Kiongozi wa serikali unapoongea mbele ya Rais, jipange, ongea ukweli mtupu mbele ya Mwenyenyezi Mungu. Na sisi hatutamani kusema, natamani kufunguka kidogo...inatosha..inatosha. Nasema wazi bahati mbaya kijana wetu huyu hajitambui, hajielewi kwa sababu ana nguvu aliyonayo ana makundi ya vijana kwenye mitandao ambao wanaweza kumtukana Spika, lakini tuache,alisema.  <topic>: kitaifa 